                                               Obec Rudnianska Lehota


Všeobecne záväzné nariadenie Obce Rudnianska Lehota
číslo  01/2025
o niektorých podmienkach držania psov na území obce Rudnianska Lehota

Obecné zastupiteľstvo Obce Rudnianska Lehota na základe samosprávnej pôsobnosti podľa § 4ods. 5 písm. a) bod 6, § 6 ods.1 zákona č. 369/1990 Zb. o obecnom zriadení v znení neskorších zmien a doplnkov a v súlade s ustanoveniami zákona č. 282/2002 Z. z., ktorým sa upravujú niektoré podmienky držania psov v znení neskorších predpisov vydáva toto všeobecne záväzné nariadenie (ďalej len „VZN“):

Článok 1
Úvodné ustanovenia

1. Podmienky držania psov ustanovuje osobitný zákon.
2. Toto VZN upravuje ustanovenia niektorých podrobností týkajúcich sa držania psov
na území obce, evidencie psov, úpravy sumy úhrady za vydanie náhradnej evidenčnej známky držiteľovi psa, vymedzenie miest, kde je voľný pohyb psa zakázaný, vstup so psom zakázaný, ako aj súvisiace podrobnosti o znečisťovaní verejných priestranstiev za účelom vytvárania a ochrany životného prostredia a zdravého spôsobu života obyvateľov obce Rudnianska Lehota.

Článok 2
Evidencia psov
1. Základné pravidlá evidencie psov sú upravené osobitným zákonom.
2. Odcudzenie, zničenie alebo stratu evidenčnej známky je povinný držiteľ psa do 14 dní odo dňa zistenia tejto skutočnosti oznámiť obci, ktorá držiteľovi psa vydá za úhradu vo výške 1 € náhradnú evidenčnú známku s novým evidenčným číslom psa. Úhrada je splatná v deň odovzdania náhradnej známky.

Článok 3
Zákaz voľného pohybu psa
1. Voľný pohyb psa je zakázaný v areáli školského zariadenia.
2. Na miestach, kde je voľný pohyb psa zakázaný, psa možno vodiť len na vôdzke bezpečne pripevnenej na obojku alebo prsnom postroji psa. Pevnosť vôdzky a jej dĺžka musia v každom prípade jej použitia byť primerané psovi, aby bolo možné psa ovládať v každej situácii.
3. Miesta vymedzené v odseku 1 sú viditeľne označené.

Článok 4
Zákaz vstupu so psom
1. Vstup so psom je zakázaný:
a) na detské ihriská a pieskoviská,
b) do priestorov úradných budov obce, do budovy kultúrneho domu,
c) do školských budov a školských zariadení,
e) do areálu pohrebiska,
f) do iných priestorov  budov a areálov, ktoré sú obcou určené a viditeľne označené zákazom vstupu so psom

2. Zákaz vstupu so psom sa nevzťahuje na vodiacich psov s výnimkou vstupu na detské ihriská a pieskoviská. Zákaz vstupu sa ďalej nevzťahuje na psov používaných
súkromnými bezpečnostnými službami podľa osobitného zákona a psov používaných pri záchranných prácach a pri plnení úloh civilnej ochrany.

Zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov.

2. Miesta vymedzené v odseku 1 sú viditeľne označené.

Článok 5
Znečisťovanie verejného priestranstva
1. Ak pes znečistí verejné priestranstvo, je ten, kto psa vedie, povinný výkaly bezprostredne odstrániť tak, že ich vloží do vhodného obalu a s obalom ich vhodí do odpadových kontajnerov určených na netriedený komunálny odpad alebo do vlastnej smetnej nádoby.

Článok 6
Záverečné ustanovenia
1. Ustanoveniami tohto VZN nie sú dotknuté ustanovenia zákona č. 582/2004 Z. z.
o miestnych daniach a poplatku za komunálne odpady a drobné stavebné odpady v znení neskorších predpisov a VZN obce o miestnych daniach v platnom znení.
2. Ustanovenia tohto VZN sa vzťahujú v plnom rozsahu aj na psov chovaných pred jeho účinnosťou. Ak podmienky držania psa nespĺňajú požiadavky tohto VZN, držiteľ psa je povinný tieto zosúladiť ku dňu účinnosti tohto VZN.
3. Priestupky a pokuty na úseku evidencie a držania psov upravuje §7 zákona č.282/2002 Z.z.
4. Dňom nadobudnutia účinnosti tohto všeobecne záväzného nariadenia sa ruší Všeobecne záväzné nariadenie obce Rudnianska Lehota č. 4/2002 ktorým sa upravujú niektoré podmienky držania psov v obci Rudnianska Lehota.


                                                                                                 Ivan Javorček
                                                                                                   starosta obce

